Asjutas

Asjutas (arab. أسيوط = Asyūt, kopt. ⲥⲓⲟⲟⲩⲧ = Syowt) – miestas vidurio Egipte, prie Nilo upės. Gubernijos centras. ~400 tūkst. gyventojų. Yra universitetas, mieste gyvena gausi koptų bendruomenė. Istorija Apie 3100 m. pr. m. e. Asjutas, tuomet žinomas kaip Sauti (zAjwtj) buvo 13-ojo Aukštutinio Egipto nomo sostinė. Čia klestėjo Vepvaveto ir Anubio kultas. Kadangi Vepvavetas buvo vaizduojamas kaip vilkas, graikai miestą pavadino Likopoliu (gr. Λυκόπολις t. y. "vilkų miestu").